Paġna Dawn it-testi huma disponibbli fuq: Lingwa tal-proċedura: il-Ġermaniż L-appell huwa miċħud. DK Recycling und Roheinsen GmbH hija kkundannata tbati l-ispejjeż tagħha kif ukoll dawk esposti mill-Kummissjoni Ewropea. Lingwa tal-kawża: il-Portugiż Billi ma ħaditx il-miżuri kollha għall-eżekuzzjoni tas-sentenza tas-7 ta' Mejju 2009, Il-Kummissjoni vs Il-Portugall (C-530/07, EU:C:2009:292), ir-Repubblika Portugiża naqset milli twettaq l-obbligi tagħha taħt l-Artikolu 260(1) TFUE. Fil-każ li n-nuqqas ta' twettiq ta' obbligu kkonstatat fil-punt 1 jippersisti fil-jum li fih tingħata din is-sentenza, ir-Repubblika Portugiża hija kkundannata tħallas lill-Kummissjoni Ewropea, fil-kont "Riżorsi proprji tal-Unjoni Ewropea", pagamenti ta' penalità ta' EUR 8 000 għal kull jum ta' dewmien fl-implementazzjoni tal-miżuri neċessarji sabiex tikkonforma ruħha mas-sentenza tas-7 ta' Mejju 2009, Il-Kummissjoni vs Il-Portugall (C-530/07, EU:C:2009:292), mid-data li fiha tingħata din is-sentenza, u sal-eżekuzzjoni sħiħa tas-sentenza tas-7 ta' Mejju 2009, Il-Kummissjoni vs Il-Portugall (C-530/07, EU:C:2009:292). Ir-Repubblika Portugiża hija kkundannata tħallas lill-Kummissjoni Ewropea, fil-kont "Riżorsi proprji tal-Unjoni Ewropea", is-somma f'daqqa ta' EUR 3 000 000. Ir-Repubblika Portugiża hija kkundannata għall-ispejjeż. Lingwa tal-kawża: iċ-Ċek L-Artikolu 2(1) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li attività ta' xandir pubbliku, bħal dik inkwistjoni fil-kawża prinċipali, iffinanzjata minn tariffa legali obbligatorja mħallsa mill-persuni proprjetarji jew li jżommu riċevitur tar-radju u eżerċitata minn kumpannija tax-xandir maħluqa mil-liġi ma tikkostitwixxix provvista ta' servizzi "magħmula bi ħlas" fis-sens ta' din id-dispożizzjoni, u għalhekk ma taqax taħt il-kamp ta' applikazzjoni ta' din id-direttiva. Lingwa tal-kawża: l-Olandiz L-Artikolu 35 TFUE għandu jiġi interpretat fis-sens li jipprekludi leġiżlazzjoni ta' entità federali ta' Stat Membru, bħall-Komunità ta' Vlaanderen tar-Renju tal-Belġju, li timponi fuq kull impriża li jkollha s-sede tal-operat tagħha fit-territorju ta' din l-entità, l-obbligu li tirrediġi l-informazzjoni kollha msemmija fil-fatturi relatati ma' tranżazzjonijiet transkonfinali bil-lingwa uffiċjali tal-imsemmija entità biss, taħt piena ta' nullità ta' dawn il-fatturi, liema nullità għandha titqajjem ex officio mill-qorti. Lingwa tal-proċedura: l-Ingliż Is-sentenza tal-Qorti Ġenerali tal-Unjoni Ewropea tal-4 ta' Marzu 2015, Nissan Jidosha vs UASI (CVTC) (T-572/12, mhux ippubblikata fil-Ġabra), hija annullata. Id-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-6 ta' Settembru 2012 (Każ R 2469/2011-1), dwar talba għat-tiġdid tar-reġistrazzjoni tat-trade mark tal-Unjoni Ewropea figurattiva CVTC hija annullata. L-Uffiċċju tal-Proprjetà Intellettwali tal-Unjoni Ewropea huwa kkundannat, minbarra għall-ispejjeż rispettivi tiegħu, għal dawk sostnuti minn Nissan Jidosha KK, kemm fir-rigward tal-proċedura fl-ewwel istanza fil-Kawża T-572/12 kif ukoll f'dik tal-appell. Lingwa tal-kawża: il-Ġermaniż L-Artikolu 10(2) flimkien mal-Artikolu 2(f) tar-Regolament (KE) Nru 261/2004 tal-Parlament Ewropew u tal-Kunsill, tal-11 ta' Frar 2004, li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta' titjiriet, u li jħassar ir-Regolament (KEE) Nru 295/91, għandhom jiġu interpretati fis-sens li, fil-każ li passiġġier fuq titjira jitqiegħed fi klassi inferjuri, il-prezz li għandu jittieħed inkunsiderazzjoni sabiex jiġi ddeterminat ir-rimbors dovut lill-passiġġier ikkonċernat huwa l-prezz tat-titjira li fuqha huwa tqiegħed fi klassi inferjuri, sakemm tali prezz ma huwiex indikat fuq il-biljett li jistabbilixxi d-dritt tiegħu għat-trasport fuq din it-titjira, f'liema każ il-bażi għar-rimbors għandha tkun il-parti tal-prezz tal-biljett li tikkorrispondi għall-kwozjent li jirriżulta mid-distanza tat-titjira kkonċernata u d-distanza totali li l-passiġġier huwa intitolat jivvjaġġa. L-Artikolu 10(2) tar-Regolament Nru 261/2004 għandu jiġi interpretat fis-sens li l-prezz tal-biljett li għandu jittieħed inkunsiderazzjoni sabiex jiġi ddeterminat ir-rimbors dovut lil passiġġier, fil-każ ta' tnaqqis fil-klassi fuq titjira, jikkorrispondi unikament għall-prezz tat-titjira nnifisha, bl-esklużjoni tat-taxxi u tal-miżati indikati fuq dan il-biljett, bil-kundizzjoni li la l-eżiġibbiltà u lanqas l-ammont tagħhom ma jiddependu mill-klassi li għaliha l-imsemmi biljett ikun inxtara. Lingwa tal-kawża: l-Olandiż Id-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandha tiġi interpretata fis-sens li, f'ċirkustanzi bħal dawk fil-kawża prinċipali, fejn il-persuna taxxabbli kkummissjonat il-kostruzzjoni ta' binja u biegħetha bi prezz inqas mill-ispejjeż tal-kostruzzjoni ta' din tal-aħħar, l-imsemmija persuna taxxabbli għandha d-dritt għal tnaqqis tat-totalità tat-taxxa fuq il-valur miżjud imħallsa għall-kostruzzjoni ta' din il-binja u mhux biss għal tnaqqis parzjali ta' din it-taxxa, bi proporzjon tal-partijiet tal-imsemmija binja li x-xerrej tagħha jalloka għal attivitajiet ekonomiċi. Il-fatt li dan ix-xerrej jittrasferixxi l-użu ta' parti minn din il-binja mingħajr ħlas lil terz ma għandha l-ebda effett f'dan ir-rigward. Lingwa tal-kawża: l-Estonjan L-Artikolu 102(1) tar-Regolament tal-Kunsill (KE) Nru 207/2009, tas- 26 ta' Frar 2009, dwar it-trade mark tal-Unjoni Ewropea, għandu jiġi interpretat fis-sens li ma jipprekludix, skont ċerti prinċipji tad-dritt nazzjonali fil-qasam tal-proċedura, qorti tat-trade marks tal-Unjoni Ewropea milli tastjeni li tagħti ordni li jipprojbixxi terz milli jwettaq atti ta' vjolazzjoni, minħabba li, quddiem din il-qorti, il-proprjetarju tat-trade mark ikkonċernata ma jkunx ressaq talba f'dan is-sens. It-tieni sentenza tal-Artikolu 9(3) tar-Regolament Nru 207/2009 għandha tiġi interpretata fis-sens li din tipprekludi li proprjetarju ta' trade mark tal-Unjoni Ewropea jkun jista' jitlob kumpens għal fatti ta' terz li jseħħu qabel il-pubblikazzjoni ta' applikazzjoni għar-reġistrazzjoni ta' trade mark. Fir-rigward ta' atti ta' terz imwettqa matul il-perijodu ta' wara l-pubblikazzjoni tal-applikazzjoni għar-reġistrazzjoni tat-trade mark ikkonċernata, iżda qabel il-pubblikazzjoni tar-reġistrazzjoni tagħha, il-kunċett ta' "kumpens raġonevoli", li jidher f'din id-dispożizzjoni, ifisser il-ħlas lura tal-vantaġġi li jkunu fil-fatt ittieħdu minn terzi mill-użu ta' din it-trade mark matul dan il-perijodu. Mill-banda l-oħra, dan il-kunċett ta' "kumpens raġonevoli" jeskludi l-kumpens tad-dannu iktar estiż possibbilment sostnut mill-proprjetarju tal-imsemmija trade mark inkluż, jekk ikun il-każ, id-dannu morali. Lingwa tal-kawża: il-Ġermaniż L-ewwel sentenza tal-Artikolu 33(2) tar-Regolament tal-Kunsill (KE) Nru 6/2002, tat-12 ta' Diċembru 2001, dwar id-disinji Komunitarji, għandha tiġi interpretata fis-sens li l-persuna liċenzjata tista' tressaq azzjoni għal vjolazzjoni ta' disinn Komunitarju rreġistrat li jkun is-suġġett tal-liċenzja minkejja li dan tal-aħħar ma jkunx irreġistrat fir-reġistru ta' disinni Komunitarji. L-Artikolu 32(3) tar-Regolament Nru 6/2002 għandu jiġi interpretat fis-sens li l-persuna liċenzjata tista', fil-kuntest ta' azzjoni għal vjolazzjoni ta' disinn Komunitarju mibdija minnha konformement ma' din id-dispożizzjoni, tagħmel talba għal kumpens għad-dannu mġarrab minnha. Lingwa tal-kawża: l-Ispanjol Permezz ta' digriet tas-16 ta' Ġunju 2016, il-Qorti tal-Ġustizzja (Id-Disa' Awla) ċaħdet l-appell u kkundannat lil L'Oréal SA għall-ispejjeż tagħha. Lingwa tal-kawża: l-Ingliż Permezz ta' digriet tas-26 ta' Mejju 2016, il-Qorti tal-Ġustizzja (It-Tmien Awla) iddikjarat l-appell inammissibbli. Lingwa tal-kawża: it-Taljan id-Direttiva 97/67/KE, kif emendata u kkompletata, dwar ir-regoli komuni għall-iżvilupp tas-suq intern tas-servizzi postali tal-Komunità u t-titjib tal-kwalità tas-servizz, tistabbilixxi l-obbligu għall-Istati Membri li jiżguraw il-provvista ta' servizz postali universali u, f'dan il-kuntest, teħtieġ li l-ġbir tal-posta u t-tqassim tagħha lid-domiċilju tad destinatarju tiġi ggarantita "mhux anqas minn ħamest ijiem ta' xogħol fil-ġimgħa"; l-imsemmija direttiva tawtorizza derogi eventwali, maħruġa mill-awtoritajiet regolatorji nazzjonali, li jistgħu jiġu ġġustifikati biss f'"ċirkostanzi jew kondizzjonijiet ġeografiċi meqjusa bħala eċċezzjonali"; il-leġiżlazzjoni Taljana (l-Artikolu 3(7) tad-Digriet Leġiżlattiv Nru 261 tal-1999 u l-Artikolu 1(276) tal-Liġi Nru 190 tat-23 ta' Diċembru 2014, magħrufa bħala l-liġi tal-istabbiltà 2015") timponi, għall-kuntrarju, fuq l-awtorità nazzjonali regolatorja, li tagħti d-deroga msemmija iktar 'il fuq, f'limiti ta' żmien speċifiċi, kull meta l-maniġer tas-servizz jitlob dan, abbażi tal-"preżenza ta' ċirkustanzi partikolari ta' natura infrastrutturali jew ġeografika b'densità ta' popolazzjoni ta' inqas minn 200 abitant għal kull kilometru kwadru"; anki jekk dawn ma jkunux ċirkustanzi eċċezzjonali u jkunu jikkonċernaw lil parti sinjifikattiva tal-popolazzjoni nazzjonali (sa kwart minnha, u b'hekk – peress li tirrigwarda żoni b'densità ta' popolazzjoni baxxa – proporzjon ferm ikbar mit-territorju nazzjonali)? Lingwa tal-kawża: il-Ġermaniż Fil-każ li r-risposta għall-ewwel domanda tkun fin-negattiv, il-moviment liberu tal-kapital stabbilit mid-dritt tal-Unjoni fl-Artikolu 63(1) TFUE, jipprekludi dispożizzjoni legali nazzjonali li testendi l-kamp ta' applikazzjoni tad-Direttiva 2014/59/UE għal entità ta' stralċ (kumpannija ta' stralċ) li ma għadx għandha awtorizzazzjoni bankarja sabiex twettaq tranżazzjonijiet bankarji, fi kliem ieħor, li għandha awtorizzazzjoni legali li teżerċità attività (bankarja) għall-iskop biss li tillikwida l-portafoll tagħha? Fil-każ li r-risposta għall-ewwel domanda tkun fl-affermattiv, il-kunċett ta' "obbligazzjoni ggarantita" li jinsab fil-punt 67 tal-Artikolu 2(1) u fl-Artikolu 44(2)(b) tad-Direttiva 2014/59/UE li tistabbilixxi qafas għall-irkupru u r-riżoluzzjoni ta' istituzzjonijiet ta' kreditu u ditti ta' investiment, għandu jiġi interpretat, fid-dawl b'mod partikolari tal-Artikolu 1(2) tad-Direttiva 2014/59/UE, fis-sens li jkopri wkoll l-obbligazzjonijiet li għalihom kollettività territorjali rregolata mid-dritt pubbliku (fil-każ ineżami, il-Land Awstrijak ta' Kärnten) tkun garanti? Fil-każ li r-risposta għall-ewwel domanda tkun fl-affermattiv, l-Artikolu 43(2)(b) u l-Artikolu 59(3)(b) u (4) tad-Direttiva 2014/59/UE għandhom jiġu interpretati fis-sens li jipprekludu dispożizzjoni nazzjonali li bis-saħħa tagħha miżura li tikkorrispondi mal-istrument ta' rikapitalizzazzjoni interna skont l-Artikolu 43 tad-Direttiva 2014/59/UE tiġi implementata fil-każ li ma jkunx għad hemm prospett realistiku li l-vijabbiltà tal-istituzzjoni tista' tiġi restawrata u wkoll meta ebda servizz ta' importanza sistematika ma jiġi ttrasferit lil istituzzjoni tranżitorja u ebda parti mill-intrapriża tal-istituzzjoni ma tkun tista' tinbiegħ, iżda meta l-iskop ewlieni ta' din l-istituzzjoni ikun l-amministrazzjoni tal-assi, drittijiet u obbligazzjonijiet bil-għan ta' twettiq ordnat, attiv u ottimu ta' dawn l-assi, drittijiet u obbligazzjonijiet individwali (likwidazzjoni tal-portafoll)? F'tali każ, il-likwidazzjoni ta' din l-entità ta' stralċ (kumpannija ta' stralċ) għandha preferenzjalment tiġi implementata fi proċedura ta' insolvenza ordnata, skont il-prinċipji tad-Direttiva 2014/59/UE? Lingwa tal-kawża: ir-Rumen Id-dritt tal-Unjoni jipprekludi leġiżlazzjoni nazzjonali li tagħti lill-veterinarji esklużività fil-kummerċ bl-ingrossa u fl-użu ta' prodotti bijoloġiċi, ta' prodotti kontra l-parassiti għal użu speċjali u ta' mediċini għal użu veterinarju? Jekk tali esklużività titqies li hija konformi mad-dritt tal-Unjoni, dan tal-aħħar jipprekludi li din l-esklużività tirrigwarda wkoll l-istabbilimenti li jeżerċitaw il-kummerċ inkwistjoni, fis-sens ta' rekwiżit li l-istabbiliment ikun fil-maġġoranza jew esklużivament proprjetà ta' veterinarji jew numru ta' veterinarji? Lingwa tal-kawża: Ir-Rumen Curtea de Apel Cluj (qorti tal-appell ta' Cluj) Prattika amministrattiva li tikkonsisti fit-teħid ta' deċiżjoni li timponi obbligi fuq individwu mingħajr ma tippermettilu aċċess għall-informazzjoni u għad-dokumenti kollha meħuda inkunsiderazzjoni mill-awtorità pubblika fl-adozzjoni ta' din id-deċiżjoni, peress li din l-informazzjoni u dawn id-dokumenti jinsabu fil-fajl amministrattiv, mhux miftuħ għall-pubbliku, stabbilit mill-awtorità pubblika, hija konformi mal-prinċipju tar-rispett tad-drittijiet ta' difiża? Lingwa tal-kawża: il-Bulgaru Id-dispożizzjonijiet segwenti: l-Artikolu 325(1) tat-Trattat dwar il-Funzjonament tal-Unjoni Ewropea, li jipprovdi li l-Istati Membri għandhom jieħdu miżuri intiżi li joffru protezzjoni effettiva kontra l-frodi u kontra kull attività illegali li tippreġudika l-interessi finanzjarji tal-Unjoni; l-Artikolu 2(1), moqri flimkien mal-Artikolu 1(1)(b) tal-Konvenzjoni dwar il-protezzjoni tal-interessi finanzjarji tal-Komunitajiet Ewropej u mal-Artikolu 2(1)(b) tad-Deċiżjoni tal-Kunsill 2007/436/KE[, tas-7 ta' Ġunju 2007, dwar is-sistema tar-riżorsi proprji tal-Komunitajiet Ewropej], li jipprovdu li l-Istati Membri għandhom jieħdu miżuri intiżi li jissanzjonaw b'mod effettiv il-frodi fiskali fil-qasam tat-taxxa fuq il-valur miżjud; l-ewwel u t-tieni paragrafi tal-Artikolu 47 tal-Karta [tad-Drittijiet Fundamentali tal-Unjoni Ewropea], li jiggarantixxu d-dritt għal rimedju effettiv quddiem qorti stabbilita minn qabel permezz tal-liġi, jipprekludu leġiżlazzjoni nazzjonali li tipprovdi li l-provi miġbura permezz ta' "tekniki investigattivi speċjali", jiġifieri permezz tas-smigħ ta' konverżazzjonijiet telefoniċi ta' persuni sussegwentement akkużati b'reat fiskali fil-qasam tat-taxxa fuq il-valur miżjud, għandhom jiġu esklużi bħala provi minħabba l-fatt li dan is-smigħ kien ġie awtorizzat minn awtorità ġudizzjarja li ma kellhiex kompetenza, fid-dawl tal-elementi segwenti: preċedentement (bejn xahar u tliet xhur qabel) kienet tressqet talba sabiex ikunu suġġetti għal smigħ uħud minn dawn it-telefowns u din kienet ġiet awtorizzata minn din l-istess awtorità ġudizzjarja li, dak iż-żmien, kienet għadha kompetenti; talba għal tali awtorizzazzjoni għas-smigħ telefoniku inkwistjoni (intiża għall-estensjoni tas-smigħ preċedenti u għas-smigħ ta' telefowns ġodda) tressqet quddiem din l-istess awtorità ġudizzjarja, meta din l-awtorità ma kinitx għadha kompetenti minħabba li, immedjatament qabel dan, il-kompetenza tagħha kienet ġiet ittrasferita lil awtorità ġudizzjarja ġdida; minkejja li ma kellhiex kompetenza, l-awtorità ġudizzjarja li preċedentement kellha kompetenza eżaminat it-talba fil-mertu u tat din l-awtorizzazzjoni; sussegwentement (madwar xahar wara), tressqet talba ġdida għal smigħ telefoniku tal-istess telefowns u din ġiet awtorizzata mill-awtorità l-ġdida li kellha kompetenza f'dan ir-rigward; fil-prattika, l-awtorizzazzjonijiet kollha mogħtija ma humiex motivati; id-dispożizzjoni leġiżlattiva li tittrasferixxi l-kompetenza ma kinitx ċara u wasslet għal diversi atti ġudizzjarja kontradittorji, li wassal lill-Varhoven sad (qorti suprema) sabiex tagħti deċiżjoni interpretattiva vinkolanti madwar sentejn wara t-trasferiment legali tal-kompetenza u wara s-smigħ telefoniku inkwistjoni; il-qorti li qiegħda teżamina din il-kawża fir-rigward tal-mertu ma għandhiex il-kompetenza li tiddeċiedi dwar it-talbiet intiżi għall-użu ta' tekniki investigattivi speċjali (smigħ telefoniku); madankollu, l-imsemmija qorti għandha l-kompetenza li tiddeċiedi dwar il-legalità ta' smigħ telefoniku mwettaq, b'mod partikolari sabiex tqis li awtorizzazzjoni ma tissodisfax ir-rekwiżiti legali u sabiex tirrifjuta, għalhekk, li tieħu inkunsiderazzjoni l-provi miġbura b'riżultat ta' din l-awtorizzazzjoni; din il-kompetenza madankollu teżisti fil-każ ta' awtorizzazzjoni ta' smigħ mogħtija b'mod validu; l-użu ta' dawn il-provi (konverżazzjonijiet telefoniċi tal-intimati awtorizzati minn awtorità ġudizzjarja li ma għadhiex kompetenti) huwa essenzjali sabiex tinstab soluzzjoni għall-kwistjoni tar-responsabbiltà ta' persuna bħala l-mexxej ta' organizzazzjoni kriminali li l-għan tagħha kien li twettaq reati fiskali koperti miż-Zakon za danak varhu dobavenata stoynost (liġi dwar it-taxxa fuq il-valur miżjud), u bħala l-persuna li instigat ir-reati fiskali kkonċernati, f'sitwazzjoni fejn din il-persuna ma tistax tinstab ħatja u ma tistax tiġi kkundannata ħlief jekk dawn il-konverżazzjonijiet jittieħdu inkunsiderazzjoni bħala prova u fejn, jekk dan ma jsirx, din il-persuna tinħeles mill-akkużi mressqa kontriha. Id-deċiżjoni preliminari Ognyanov (C-614/14) tapplika għall-kawża ineżami? Lingwa tal-kawża: id-Daniż Lingwa tal-kawża: l-Ispanjol tikkundanna lill-Parlament Ewropew għall-ispejjeż. Lingwa tal-kawża: il-Ġermaniż tikkonstata, fid-dawl tal-ewwel paragrafu tal-Artikolu 258 tat-Trattat dwar il-Funzjonament tal-Unjoni Ewropea, li r-Repubblika Federali tal-Ġermanja naqset milli twettaq l-obbligi tagħha taħt l-Artikolu 73 kif ukoll taħt l-Artikoli 306 sa 310 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, peress li hija teskludi mill-iskema speċjali tal-aġenti tal-ivvjaġġar is-servizzi tal-ivvjaġġar ipprovduti lill-persuni taxxabbli li jużaw dawn is-servizzi għall-ħtiġijiet tal-impriża tagħhom u peress li hija tawtorizza lill-aġenti tal-ivvjaġġar, sa fejn din l-iskema speċjali tapplika għalihom, jistabbilixxu rata fissa ta' taxxa għal kategoriji ta' provvisti ta' servizzi u għal kull perijodu taxxabbli; tikkundanna lir-Repubblika Federali tal-Ġermanja għall-ispejjeż. It-tieni nett, hija ssostni li l-metodu ta' kalkolu previst fil-leġiżlazzjoni Ġermaniża fil-qasam tal-VAT ma huwiex konformi mad-Direttiva 2006/112. Konformement mal-Artikoli 73 u 306 sa 310 ta' din id-direttiva, il-bażi taxxabbli għandha tiġi stabbilita separatament għal kull vjaġġ. B'mod kuntrarju, il-leġiżlazzjoni Ġermaniża tawtorizza kalkolu b'rata fissa tal-marġni ta' profitt għal "kategoriji ta' servizzi" jew għall-vjaġġi kollha ta' perijodu speċifiku. Fil-fehma tagħha, il-Qorti tal-Ġustizzja kkonstatat ukoll fis-sentenza ċċitata li tali impożizzjoni b'rata fissa ma hijiex konformi mas-sistema komuni tal-VAT. Lingwa tal-kawża: l-Ingliż tannulla d-digriet tat-Tielet Awla tal-Qorti Ġenerali tal-Unjoni Ewropea, tas-27 ta' April 2016, fil-Kawża C-310/15, European Union Copper Task Force vs Il-Kummissjoni Ewropea. tiddikjara l-ammissibbiltà tar-rikors għal annullament ippreżentat mill-European Copper Task Force kontra r-Regolament ta' Implimentazzjoni tal-Kummissjoni (UE) 2015/408. tibgħat lura l-kawża lill-Qorti Ġenerali tal-Unjoni Ewropea għal deċiżjoni. tikkundanna lill-Kummissjoni Ewropea għall-ispejjeż ta' din il-kawża. Il-Qorti Ġenerali wettqet żball ta' liġi meta kkunsidrat li ċ-ċaħda tar-rikors tal-EUCuTF ma kinitx ser tippreġudika d-dritt tagħha u tal-membri tagħha għal protezzjoni ġudizzjarja effettiva. Il-Qorti Ġenerali wettqet żball ta' liġi meta kkunsidrat li l-EUCuTF u l-membri tagħha ma kinux affettwati individwalment mir-Regolament ta' Implimentazzjoni 2015/408. Lingwa tal-kawża: l-Ispanjol tikkundanna lir-Renju ta' Spanja jħallas lill-Kummissjoni pagamenti ta' penalità ta' EUR 134 107,2 għal kull jum ta' dewmien fl-eżekuzzjoni tas-sentenza mogħtija fil-Kawża C-576/13, mill-jum tal-għoti tas-sentenza f'din il-kawża sal-jum tal-eżekuzzjoni totali ta' din is-sentenza; tikkundanna lir-Renju ta' Spanja jħallas lill-Kummissjoni somma f'daqqa ta' ammont ikkalkolat billi jiġi mmultiplikat l-ammont ta' kuljum ta' EUR 27 522 bin-numru ta' jiem tal-persistenza tal-ksur, mid-data li fiha ngħatat is-sentenza mogħtija fil-Kawża C-576/13 sa, d-data li fiha r-Renju ta' Spanja jadotta l-miżuri neċessarji għall-eżekuzzjoni tas-sentenza mogħtija fil-Kawża C-576/13, jekk il-Qorti tal-Ġustizzja tikkonstata li din l-adozzjoni seħħet qabel l-għoti tas-sentenza f'din il-kawża; meta tingħata s-sentenza f'din il-kawża, fil-każ li s-sentenza mogħtija fil-Kawża C-576/13 ma tkunx ġiet eżegwita kompletament qabel din id-data. tikkundanna lir-Renju ta' Spanja għall-ispejjeż. Ir-Renju ta' Spanja ma adottax il-miżuri neċessarji sabiex jeżegwixxi s-sentenza mogħtija mill-Qorti tal-Ġustizzja tal-11 ta' Diċembru 2014 fil-Kawża C-576/13, Il-Kummissjoni vs Ir-Renju ta' Spanja. Lingwa tal-kawża: l-Ingliż Prinċipalment, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2009) 428 finali, tat-28 ta' Jannar 2009, dwar proċediment skont l-Artikolu 81 [KE] u l-Artikolu 53 tal-Ftehim ŻEE (Każ COMP/39406 – Manek Marittimi), sa fejn din id-deċiżjoni tikkonċerna lir-rikorrenti, u, sussidjarjament, talba bbażata fuq l-Artikolu 263 TFUE u intiża li tannulla jew tnaqqas b'mod sostanzjali l-ammont tal-multa li kienet ġiet imposta fuqhom bid-deċiżjoni msemmija. Il-punt (e) tal-ewwel paragrafu tal-Artikolu 2 tad-Deċiżjoni C (2009) 428 finali, tat-28 ta' Jannar 2009, dwar proċediment skont l-Artikolu 81 [KE] u l-Artikolu 53 tal-Ftehim ŻEE (Każ COMP/39406 – Manek Marittimi), huwa annullat sa fejn żieda ta' 30 % ġiet applikata lill-ammont tal-multa li kellha titħallas in solidum minn Parker Hannifin Corp., minħabba fiċ-ċirkustanza aggravanti li ġejja mir-rwol ta' kap ta' ITR SpA bejn il-11 ta' Ġunju 1999 u t-30 ta' Settembru 2001 u sa fejn il-Kummissjoni Ewropea ma kkalkolatx, abbażi biss tal-valur tal-bejgħ ta' Parker ITR Srl, il-limitu ta' 10 % tal-valur tal-bejgħ previst mill-Artikolu 23(2) tar-Regolament tal-Kunsill (KE) Nru 1/2003, tas-16 ta' Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 [KE] u 82 [KE], għal dak li jirrigwarda l-parti tal-multa li minħabba fiha Parker ITR inżammet responsabbli esklużivament għall-perijodu ta' qabel l-1 ta' Jannar 2002. L-ammont tal-multa imposta fuq Parker Hannifin Manufacturing Srl, li qabel kienet Parker ITR, huwa stabbilit għal EUR 19 945 728, ammont li kienet responsabbli għalih in solidum Parker-Hannifin sal-ammont ta' EUR 6 400 000. Il-kumplament tar-rikors huwa miċħud. Parker Hannifin Manufacturing, Parker-Hannifin u l-Kummissjoni għandhom ibatu l-ispejjeż tagħhom. Lingwa tal-kawża: il-Ġermaniż L-Artikoli 1 u 4 sa 6 tad-Deċiżjoni tal-Kummissjoni 2012/636/UE, tal-25 ta' Jannar 2012, dwar il-miżura C 36/07 (ex NN 25/07) implimentata mill-Ġermanja għal Deutsche Post AG huma annullati. Il-Kummissjoni Ewropea hija kkundannata għall-ispejjeż. Lingwa tal-kawża: it-Taljan Ir-rikors huwa miċħud. Alesa Srl hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 263 TFUE u għall-annullament tad-deċiżjoni tal-missjoni ta' assistenza tal-Unjoni Ewropea għall-ġestjoni integrata tal-fruntieri fil-Libja (EUBAM Libya) li ma taċċettax l-offerta sottomessa mir-rikorrenti, għall-għoti bi proċedura kompetittiva nnegozjata, tal-kuntratt dwar is-servizzi ta' sigurtà fil-kuntest tal-EUBAM Libya għall-ġestjoni integrata tal-fruntieri fil-Libja (kuntratt EUBAM-13-020) u li tagħti l-kuntratt lil Garda World Ltd. Id-deċiżjoni tal-missjoni ta' assistenza tal-Unjoni Ewropea (EUBAM Libya) li ma taċċettax l-offerta sottomessa minn Argus Security Projects Ltd għall-għoti, bi proċedura kompetittiva nnegozjata, tal-kuntratt dwar is-servizzi ta' sigurtà fil-kuntest tal-EUBAM Libua għal ġestjoni integrata tal-fruntieri fil-Libja (kuntratt EUBAM-13-020) u li tagħti l-kuntratt lil Garda World Ltd hija annullata. Il-Kummissjoni Ewropea hija kundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-4 ta' Settembru 2014 (Każ R 753/2013-4) dwar proċedimenti għal dikjarazzjoni ta' invalidità bejn Alpha Calcit Füllstoffgesellschaft u Materis Paints Italia Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tal-4 ta' Settembru 2014 (Każ R 753/2013-4), hija annullata fir-rigward tal-prodotti "żebgħa, verniċ, żmalt; preservanti kontra s-sadid u kontra d-deterjorazzjoni tal-injam; koloranti; murdenti" koperti mit-trade mark ikkontestata. Il-kumplament tar-rikors huwa miċħud. Alpha Calcit Füllstoffgesellschaft mbh, l-EUIPO u Materis Paints Italia SpA għandhom ibatu l-ispejjeż tagħhom. Lingwa tal-kawża: il-Bulgaru Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-13 ta' Novembru 2013, Hristov vs Il-Kummissjoni u L-EMA (F-2/12, EU:F:2014:245), intiż għall-annullament parzjali ta' din is-sentenza. Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-13 ta' Novembru 2014, Hristov vs Il-Kummissjoni u L-EMA (F-2/12), hija parzjalment annullata, sa fejn tannulla d-deċiżjoni tal-Kummissjoni Ewropea tal-20 ta' April 2011, li permezz tagħha pproponiet lill-Bord Amministrattiv tal-Aġenzija Ewropea għall-Mediċini (EMA) lista ta' erba' kandidati rrakkomandati mill-kumitat ta' preselezzjoni u kkonfermati mill-kumitat konsultattiv dwar il-ħatriet. Il-kawża hija mibgħuta lura quddiem it-Tribunal għas-Servizz Pubbliku sabiex dan jiddeċiedi dwar it-talbiet għall-annullament tad-deċiżjoni tal-Kummissjoni tal-20 ta' April 2011 li permezz tagħha pproponiet lill-Bord Amministrattiv tal-EMA lista ta' erba' kandidati rrakkomandati mill-kumitat ta' preselezzjoni u kkonfermati mill-kumitat konsultattiv dwar il-ħatriet, fir-rigward tal-ilmenti u tal-motivi invokati minn Emil Hristov li dwarhom it-Tribunal għas-Servizz Pubbliku ma ħax deċiżjoni. L-ispejjeż huma rriżervati. Lingwa tal-kawża: il-Bulgaru Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-13 ta' Novembru 2014, Hristov vs Il-Kummissjoni u EMA (F-2/12, EU:F:2014:245), u intiż għall-annullament parzjali ta' din is-sentenza. et tendant à l'annulation partielle de cet arrêt Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-13 ta' Novembru 2014, Hristov vs Il-Kummissjoni u EMA (F-2/12), hija parzjalment annullata, sa fejn annullat id-deċiżjoni tal-Bord Amministrattiv tal-Aġenzija Ewropea għall-Mediċini (EMA) tas-6 ta' Ottubru 2011, li taħtar id-direttur eżekuttiv tal-EMA. Ma hemmx iktar lok li tingħata deċiżjoni dwar it-talba għall-annullament tas-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-13 ta' Novembru 2014, Hristov vs Il-Kummissjoni u EMA (F 2/12) sa fejn annullat id-deċiżjoni tal-Kummissjoni Ewropea tal-20 ta' April 2011, li kienet tipprovdi li din tal-aħħar kienet tipproponi lill-Bord Amministrattiv tal-EMA lista ta' erba' kandidati rrakkomandati mill-kumitat ta' preselezzjoni u kkonfermati mill-kumitat konsultattiv dwar il-ħatriet. Il-kawża hija rrinvjata quddiem it-Tribunal għas-Servizz Pubbliku sabiex jagħti deċiżjoni dwar it-talbiet għall-annullament tad-deċiżjoni tal-Bord Amministrattiv tal-EMA tas-6 ta' Ottubru 2011, li taħtar lid-direttur eżekuttiv tal-EMA, fir-rigward tal-ilmenti u motivi invokati minn Emil Hristov u li dwarhom it-Tribunal għas-Servizz Pubbliku ma tax deċiżjoni. L-ispejjeż huma rriżervati. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-21 ta' Mejju 2015 (Każ R 2176/2014-4), dwar proċedimenti ta' oppożizzjoni bejn Monster Energy Company u Mad Catz Interactive. Ir-rikors huwa miċħud. Monster Energy Company hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ħames Bord tal-Appell tal-EUIPO tad-29 ta' Ġunju 2015 (Każ R 160/2015-5), li tikkonċerna applikazzjoni għal reġistrazzjoni tas-sinjal verbali ConnectedWork bħala trade mark tal-Unjoni Ewropea. Ir-rikors huwa miċħud. Volkswagen AG hija kundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-1 ta' Lulju 2015 (Każ R 2368/2014-5), dwar proċedimenti ta' oppożizzjoni bejn Monster Energy Company u Mad Catz Interactive. Ir-rikors huwa miċħud. Monster Energy Company hija kkundannata għall-ispejjeż. Lingwa tal-kawża: l-Ingliż It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż tannulla r-Regolament ta' Implimentazzjoni tal-Kummissjoni (UE) 2016/387, tas-17 ta' Marzu 2016, li jimponi dazju kompensatorju definittiv fuq l-importazzjonijiet ta' tubi u pajpijiet tal-ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja, sa fejn dan jirrigwarda lir-rikorrenti; u tordna lill-Kummissjoni tbati l-ispejjeż tal-kawża. Insostenn tar-rikors tagħhom, ir-rikorrenti jinvokaw tliet motivi. L-ewwel motiv ibbażat fuq l-allegazzjoni li billi ddeterminat il-prezzijiet tal-esportazzjoni, il-Kummissjoni kisret l-Artikoli 2(8), 2(9), 3(2), 3(3), 3(6) u 9(4) tar-Regolament tal-Kunsill (KE) Nru 1225/2009, tat-30 ta' Novembru 2009, dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea. It-tieni motiv ibbażat fuq l-allegazzjoni li permezz tad-determinazzjonijiet tagħha dwar l-effetti fuq il-prezzijiet, l-eżistenza ta' dannu u r-rabta ta' kawżalità, il-Kummissjoni kisret l-Artikoli 3(2), 3(3), 3(5), 3(6), 3(7), 3(8), 4(1), 5(4) u 9(4) tar-Regolament tal-Kunsill (KE) Nru 1225/2009. It-tielet motiv ibbażat fuq il-ksur tal-Artikolu 20(4) u (5) tar-Regolament tal-Kunsill Nru 1225/2009 minħabba l-assenza ta' komunikazzjoni tal-fatti u tal-kunsiderazzjonijiet essenzjali u tal-għoti ta' terminu suffiċjenti sabiex jiġu ppreżentati osservazzjonijiet. Lingwa tal-kawża: l-Ingliż tannulla r-Regolament ta' Implimentazzjoni tal-Kummissjoni (UE) 2016/387 tas-17 ta' Marzu 2016 li jimponi dazju kompensatorju definittiv fuq l-importazzjonijiet ta' tubi u pajpijiet tal-ħadid fondut duttili (magħruf ukoll bħala grafit ta' ħadid fondut sferojdali), li joriġinaw mill-Indja, sa fejn dan japplika għar-rikorrenti; u tikkundanna lill-Kummissjoni għall-ispejjeż. Insostenn tar-rikors tagħhom, ir-rikorrenti jinvokaw tliet motivi. L-ewwel motiv li jgħid li l-Kummissjoni, bid-determinazzjoni tal-prezzijiet għall-esportazzjoni, kisret l-Artikolu 2(8) u (9), l-Artikolu 3(2), (3) u (6), u l-Artikolu 9(4) tar-Regolament tal-Kunsill (KE) Nru 1225/2009, tat-30 ta' Novembru 2009, dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea. It-tieni motiv li jgħid li l-Kummissjoni, bid-determinazzjoni tagħha fir-rigward tal-effetti fuq il-prezzijiet, tal-eżistenza ta' dannu u ta' rabta kawżali, kisret l-Artikolu 3(2), (3), (5), (6), (7) u (8), l-Artikolu 4(1), l-Artikolu 5(4) u l-Artikolu 9(4) tar-Regolament tal-Kunsill Nru 1225/2009. It-tielet motiv ibbażat fuq ksur tal-Artikolu 20(4) u (5) tar-Regolament tal-Kunsill Nru 1225/2009 minħabba n-nuqqas ta' komunikazzjoni tal-fatti u tal-kunsiderazzjonijiet essenzjali u ta' għoti ta' terminu suffiċjenti għall-preżentata tal-osservazzjonijiet. Lingwa tal-kawża: iċ-Ċek tannulla d-Deċiżjoni tal-Kummissjoni Ewropea C(2016) 2417 finali tat-18 ta' April 2016 (Każ AT.40156 – Falcon); tikkundanna lill-Kummissjoni għall-ispejjeż kollha tal-kumpannija České dráhy Insostenn tar-rikors tagħha, ir-rikorrenti tinvoka sitt motivi. L-ewwel motiv, ibbażat fuq il-fatt li d-deċiżjoni kkontestata dwar spezzjoni li tikkonċerna l-parteċipazzjoni ta' prattika antikompetittiva, jew l-ispezzjoni nnifisha, tikkostitwixxi interferenza arbitrarja u sproporzjonata fl-isfera privata tar-rikorrenti. Id-deċiżjoni kkontestata ġiet adottata bi ksur tal-prinċipju ta' proporzjonalità peress li l-informazzjoni deċiżiva kienet tinsab diġà fil-fajl tal-proċedimenti quddiem l-awtorità nazzjonali tal-kompetizzjoni u li, fl-istess kawża, tressqu wkoll żewġ proċeduri tad-dritt privat. Barra minn hekk, kien possibbli li l-għan imfittex mid-deċiżjoni kkontestata jintlaħaq b'mod inqas invażiv, li kien jillimita l-portata tal-preġudizzju għad-drittijiet fundamentali tar-rikorrenti. It-tieni motiv, ibbażat fuq il-fatt li d-deċiżjoni kkontestata ma tissodisfax ir-rekwiżiti stabbiliti rigward il-livell tal-motivazzjoni tagħha u d-deskrizzjoni tas-suġġett u tal-għan tal-ispezzjoni. Fid-deċiżjoni kkontestata, il-Kummissjoni ddeskriviet is-suġġett u l-għan tal-ispezzjoni b'mod tant wiesa' li huwa inaċċettabbli. Id-deċiżjoni kkontestata hija wkoll immotivata b'mod insuffiċjenti. Fil-motivazzjoni tad-deċiżjoni kkontestata, il-Kummissjoni ma ddeskrivitx b'mod speċifiku l-fatti u s-suppożizzjonijiet li hija kellha tivverifika permezz tal-ispezzjoni. Hija lanqas ma ssemmiet xi evidenza ċirkustanzjali sabiex issostni s-suspetti tagħha. Id-deskrizzjoni tas-suġġett u tal-għan tal-ispezzjoni fid-deċiżjoni kkontestata u l-motivazzjoni tagħha ma kinux jippermettu lir-rikorrenti tiddetermina b'mod suffiċjentement preċiż l-obbligi korrispondenti tagħha. Id-deċiżjoni kkontestata tippreġudika wkoll id-drittijiet tad-difiża tar-rikorrenti. It-tielet motiv, ibbażat fuq il-fatt li ma teżisti ebda evidenza, anki ċirkustanzjali, li ssostni l-prattika antikompetittiva tar-rikorrenti li tiġġustifika l-adozzjoni tad-deċiżjoni kkontestata u t-twettiq tal-ispezzjoni, u l-evidenza miġbura fil-kuntest tal-proċedimenti quddiem l-awtorità nazzjonali tal-kompetizzjoni teskludi, bil-kontra, tali suspett. Ir-raba' motiv, ibbażat fuq il-fatt li l-Kummissjoni ma kellhiex is-setgħa tadotta d-deċiżjoni kkontestata u tipproċedi għall-ispezzjoni peress li l-allegata prattika antikompetittiva tar-rikorrenti ma tistax, fi kwalunkwe każ, taffettwa l-kummerċ bejn l-Istati Membri u li r-rikorrenti ma tistax, f'dan il-każ, ikollha pożizzjoni dominanti fis-suq intern jew f'parti sostanzjali minnu. Il-ħames motiv, ibbażat fuq il-fatt li l-adozzjoni tad-deċiżjoni kkontestata u t-twettiq tal-ispezzjoni iktar minn erba' snin wara l-ftuħ tal-proċedimenti quddiem l-awtorità nazzjonali tal-kompetizzjoni ma humiex konformi mal-prinċipju ta' ċertezza legali u tal-prinċipju ta' protezzjoni tal-aspettattivi leġittimi. Is-sitt motiv, ibbażat fuq il-fatt li l-Kummissjoni, permezz tad-deċiżjoni kkontestata u tal-approċċ relatat magħha, ippreġudikat id-drittijiet tar-rikorrenti ggarantiti mill-Artikolu 7 tal-Karta (jew l-Artikolu 8 tal-KEDB) kif ukoll mill-Artikolu 48 tal-Karta (jew l-Artikolu 6 tal-KEDB). Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tikkonstata li r-rikors huwa ammissibbli u fondat; tikkundnna lill-Kummissjoni u lill-EMA għall-ispejjeż. Permezz tar-rikors tagħha, ir-rikorrenti titlob l-annullament ta' att tal-Kummissjoni Ewropea li tħassar l-"elotuzumab" mir-reġistru Komunitarju tal-prodotti mediċinali orfni għal użu mill-bniedem u/jew att eventwali tal-Kummissjoni jew tal-Aġenzija Ewropea għall-Mediċini li jiddetermina li l-"elotuzumab" ma jissodisfax iktar il-kriterji ta' deżinjazzjoni tal-prodotti mediċinali ofrni waqt l-awtorizzazzjoni għat-tqegħid fis-suq tal-prodott mediċinali "Empliciti". Insostenn tar-rikors tagħha, ir-rikorrenti tinvoka żewġ motivi. fl-ewwel lok, skont l-Artikolu 5(12)(b) tar-Regolament Nru 141/2000, prodott mediċinali li jkun irċieva awtorizzazzjoni għat-tqegħid fis-suq wara talba għal awtorizzazzjoni għat-tqegħid fis-suq tal-prodott mediċinali orfni ma jistax jittieħed inkunsiderazzjoni abbażi tal-Artikolu 3(b) tar-Regolament Nru 141/2000; fit-tieni lok, skont l-Artikolu 5(12)(b) tar-Regolament Nru 141/2000, id-deżinjazzjoni bħala prodott mediċinali orfni tista' tiġi rtirata biss jekk ma jkunux iktar issodisfatti il-kriterji previsti fl-Artikolu 3 tar-Regolament Nru 141/2000; fit-tielet lok, skont l-Artikolu 5(12)(b) tar-Regolament Nru 141/2000, l-EMA u l-Kummissjoni għandhom jipproduċu provi li qiegħed jiġi ssodisfatt l-għan tar-regolament. It-tieni motiv huwa bbażat fuq il-ksur, mill-atti kkontestati, tal-Artikolu 5(12) tar-Regolament Nru 141/2000 b'rabta mal-Artikolu 5(8) tar-Regolament Nru 141/2000 safejn ma ġietx adottata deċiżjoni formali tal-Kummissjoni. Lingwa tal-kawża: il-Franċiż tannnulla r-Regolament tal-Kummissjoni (UE) Nru 2016/646, tal-20 ta' April 2016, li jemenda r-Regolament (KE) Nru 692/2008 fir-rigward tal-emissjonijiet minn vetturi ħfief għall-passiġġieri u minn vetturi kummerċjali (Euro 6); tikkundanna lill-Kummissjoni Ewropea għall-ħlas ta' EUR 1 simbolika bħala kumpens għad-dannu kkawżat lill-Ville de Paris minħabba l-adozzjoni ta' dan ir-regolament; tikkundanna lill-Kummissjoni Ewropea għall-ispejjeż kollha. Insostenn tar-rikors tagħha, ir-rikorrenti tinvoka żewġ motivi. It-tieni motiv ibbażat fuq in-nullità tar-regolament ikkontestat minħabba l-ksur tar-regoli primarji, tad-dritt derivat fil-qasam ambjentali, kif ukoll tar-regoli sussidjarji tad-dritt tal-Unjoni Ewropea fid-dawl tan-nuqqas ta' osservanza tal-prinċipji ġenerali tad-dritt ambjentali Ewropew, kif ukoll tal-prinċipji ta' ċertezza legali u tal-aspettattivi leġittimi. Fir-rigward tal-parti tar-rikors li tirrigwarda l-kumpens, ir-rikorrenti ssostni li ċ-ċirkustanzi għall-istabbiliment tar-responsabbiltà mhux kuntrattwali tal-Unjoni huma sodisfatti, sa fejn, fl-ewwel lok, ir-regolament ikkontestat jinkludi irregolaritajiet kemm proċedurali kif ukoll sostanzjali, fit-tieni lok, ir-regolament ikkontestat ħoloq dannu reali u ċert fuq ir-rikorrenti u, fit-tielet lok, ir-rabta kawżali diretta bejn l-aġir tal-Kummissjoni u d-dannu allegat ma hijiex ikkontestata. tannulla d-deċiżjoni kkontestata u tilqa' l-appell tikkundanna lill-EUIPO għall-ispejjeż sostnuti mir-rikorrent fil-kuntest ta' dan l-appell. Il-Bord tal-Appell żbalja meta ammetta l-prova prodotta fil-5 ta' Novembru 2014; Il-Bord tal-Appell żbalja meta kkonstata li kien hemm prova suffiċjenti ta' xi valur ta' twillija fuq il-bażi tal-prova li ġiet prodotta fil-ħin; Il-Bord tal-Appell żbalja meta qies li l-prova kienet suffiċjenti sabiex jiġi stabbilit li l-parti li qed topponi kellha dritt għal sehem f'xi valur ta' twillija; Il-Bord tal-Appell żbalja meta aċċetta l-konklużjonijiet tas-sentenza R880; Il-Bord tal-Appell żbalja meta ammetta l-prova prodotta fit-13 ta' April 2015; Il-Bord tal-Appell żbalja meta rrifjuta r-reġistrazzjoni tat-trade mark għal firxa ikbar ta' prodotti u ta' servizzi milli kien iġġustifikat permezz ta' dik il-prova. Il-Bord tal-Appell żbalja fl-applikazzjoni tad-dritt li jirrigwarda l-abbuż tad-denominazzjoni billi kkonkluda li kien hemm rappreżentazzjoni qarrieqa fir-rigward ta' dawn il-prodotti u/jew ta' xi valur ta' twillija tal-parti li qed topponi għal dawn il-prodotti. tannulla d-deċiżjoni kkontestata u tilqa' l-appell tikkundanna lill-EUIPO għall-ispejjeż sostnuti mir-rikorrent fil-kuntest ta' dan l-appell. Il-Bord tal-Appell żbalja meta ammetta l-prova prodotta fil-5 ta' Novembru 2014; Il-Bord tal-Appell żbalja meta kkonstata li kien hemm prova suffiċjenti ta' xi valur ta' twillija fuq il-bażi tal-prova li ġiet prodotta fil-ħin; Il-Bord tal-Appell żbalja meta qies li l-prova kienet suffiċjenti sabiex jiġi stabbilit li l-parti li qed topponi kellha dritt għal sehem f'xi valur ta' twillija. Lingwa tal-kawża: il-Franċiż Ir-rikorrenti titlob lill-Qorti Ġenerali jogħġobha: tiddikjara r-rikors tagħha ammissibbli u fondat; konsegwentement: tannulla r-Regolament tal-Kummissjoni (UE) Nru 2016/646, tal-20 ta' April 2016, li jemenda r-Regolament (KE) Nru 692/2008 fir-rigward tal-emissjonijiet minn vetturi ħfief għall-passiġġieri u minn vetturi kummerċjali (Euro 6); tikundanna lill-Kummissjoni Ewropea għall-ispejjeż. Insostenn tar-rikors tagħha, ir-rikorrenti tinvoka żewġ motivi. Lingwa tal-kawża: l-Ingliż tannulla d-deċiżjoni kkontestata; tikkundanna lill-EUIPO għall-ispejjeż tar-rikorrenti. Ksur tal-Artikolu 7(1)(b) tar-Regolament Nru 207/2009; Ksur tal-Artikolu 7(1)(c) tar-Regolament Nru 207/2009. Lingwa tal-kawża: l-Ingliż tannulla d-deċiżjoni kkontestata sa fejn din ikkonfermat il-konklużjoni tal-eżaminatur li t-trade mark li għaliha saret applikazzjoni kienet deskrittiva u ma kellhiex karattru distintiv għal dawk il-prodotti u s-servizzi li għalihom ġie deċiż li kienet deskrittiva u li ma kellhiex karattru distintiv; tawtorizza l-pubblikazzjoni tat-trade mark tal-Unjoni Ewropea li hija s-suġġett tal-applikazzjoni għal reġistrazzjoni Nru 13 238 308; u tikkundanna lill-EUIPO għall-ispejjeż. L-Uffiċċju ma ħax inkunsiderazzjoni kif xieraq is-servizzi li għalihom ġiet ippreżentata l-applikazzjoni għal reġistrazzjoni; L-Uffiċċju ma eżaminax debitament it-trade mark li għaliha ġiet ippreżentata l-applikazzjoni għal reġistrazzjoni fl-intier tagħha, iżda huwa qasam it-trade mark f'żewġ partijiet filwaqt li uża d-definizzjonijiet ta' MEDIA ARTS u MEDIA LAB u kkonstata li dawn il-partijiet huma deskrittivi. Huwa ma indirizzax l-effett tat-trade mark fl-intier tagħha; L-Uffiċċju naqas milli jaċċetta li t-trade mark hija ħafna iktar impenetrabbli mid-deċiżjoni PIPELINE, li fuqha huwa jibbaża ruħu; Minkejja l-prinċipju ta' ugwaljanza fit-trattament (u bi ksur tiegħu), l-Uffiċċju ma segwiex il-prassi preċedenti tiegħu li jaċċetta trade marks li jinkludu l-kelma MEDIA għal reklamar flimkien ma' postijiet oħra "mhux abitwali". tannulla d-deċiżjoni kkontestata u tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tal-kawża: l-Olandiż tiddikjara ammissibbli u fondat ir-rikors għall-annullament tad-deċiżjoni tal-Kummissjoni tal-11 ta' Jannar 2016 dwar l-iskema ta' għajnuna mill-Istat għall-eżenzjoni mill-profitti żejda SA.37667 (2015/C) (ex 20151NN) implementata mill-Belġju; tannulla d-deċiżjoni tal-Kummissjoni tal-11 ta' Jannar 2016 dwar l-iskema ta' għajnuna mill-Istat għall-eżenzjoni mill-profitti żejda SA.37667 (2015/C) (ex 20151NN) implementata mill-Belġju; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka erba' motivi. Ir-rikorrenti ssostni li l-Kummissjoni wettqet żball manifest ta' evalwazzjoni meta qieset li d-deċiżjonijiet fiskali antiċipati ma setgħux jitqiesu bħala miżuri ta' eżekuzzjoni u li l-iskema ta' profitti żejda li hija tiddeskrivi għandha titqies bħala skema ta' għajnuna. It-tieni motiv huwa bbażat fuq il-ksur tal-Artikolu 296 TFUE, sa fejn il-Kummissjoni ma kinitx immotivat id-deċiżjoni tagħha b'mod suffiċjenti, u l-Artikolu 107(1) TFUE, sa fejn fis-sens ma hemm l-ebda miżura li toħloq distorsjoni jew thedded li toħloq distorsjoni tal-kompetizzjoni. Ir-rikorrenti ssostni li l-Kummissjoni ma indikatx kif l-iskema ta' profitti żejda tista' toħloq distorsjoni jew thedded li toħloq distorsjoni tal-kompetizzjoni. Huwa b'mod żbaljat li l-Kummissjoni assumiet li deċiżjoni taxxa fiskali antiċipata meħuda b'applikazzjoni tal-iskema ta' profitti żejda twassal awtomatikament għall-tnaqqis fil-piż għall-impriżi kkonċernati, u billi ma ħaditx inkunsiderazzjoni t-tassazzjoni miġbura jew li għandha tinġabar minn barra l-pajjiż fuq il-profitti żejda, ikun ukoll b'mod żbaljat li l-Kummissjoni kkonkludiet li l-iskema ta' eżenzjoni ta' profitti żejda toħloq distorsjoni jew thedded li toħloq distorsjoni. It-tielet motiv, ibbażat fuq il-ksur tal-Artikolu 296 TFUE, sa fejn il-Kummissjoni ma mmotivatx id-deċiżjoni tagħha b'mod suffiċjenti, u l-Artikolu 107(1) TFUE, sa fejn is-sistema ikkontestata ma taffettwawx il-kummerċ bejn l-Istati Membri. Ir-raba' motiv, ibbażat fuq il-ksur tal-Artikolu 107(1) TFUE sa fejn l-iskema kkontestata ma tipprovdi ebda vantaġġ selettiv. Ir-rikorrenti ssostni li l-iskema ta' profitti żejda hija sistema ġenerali fiskali li tapplika għal kull impriża Belġjana kollha u hija parti intrinsika mis-sistema ta' riferiment tas-sistema Belġjana tat-tassazzjoni ta' kumpanniji li tipprevedi regoli speċifiċi għal sitwazzjonijiet transkonfinali, b'mod li l-Kummissjoni wettqet żball manifest ta' evalwazzjoni meta qieset li l-iskema tal-profitti żejda kienet tirrappreżenta deroga mis-sistema ta' riferiment fuq naħa waħda u l-prinċipju tal-kompetizzjoni sħiħa min-naħa l-oħra. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż tal-proċeduri inklużi l-ispejjeż sostnuti quddiem il-Bord tal-Appell. Fid-deċiżjoni tiegħu, il-Bord tal-Appell ma ħax inkunsiderazzjoni l-mument meta ġiet ippreżentata l-applikazzjoni għal reġistrazzjoni f'Settembru 2009; Il-Bord tal-Appell ma ħax inkunsiderazzjoni b'mod suffiċjenti u adatt id-deċiżjonijiet tal-qrati ta' Stuttgart bħala valur indikattiv estensiv; Fir-rigward tal-motivazzjoni tad-deċiżjonijiet tal-qrati ta' Stuttgart; il-Bord tal-Appell ma evalwax b'mod suffiċjenti d-dokumenti tal-2009; Fil-kuntest tal-argumentazzjoni tiegħu, il-Bord tal-Appell ma ħax inkunsiderazzjoni l-fatt li t-trade mark ikkontestata għandha sinjifikat li ma kellhiex fl-2009, peress li l-isem tagħha ma kienx jirreferi għall-prodotti u servizzi rreġistrati; Għaldaqstant, l-imsemmija trade mark hija distintiva u ma għandhiex kontenut deskrittiv fir-rigward tal-prodotti u tas-servizzi rreġistrati. Lingwa tal-kawża: l-ingliż Il-President tar-Raba' Awla ordna t-tħassir tal-kawża. Lingwa tal-kawża: l-Ingliż Il-President tar-Raba' Awla ordna t-tħassir tal-kawża. Lingwa tal-kawża: l-Ingliż Il-President tas-Seba' Awla ordna t-tħassir tal-kawża.